钦定古今图书集成/理学汇编/文学典/第240卷 > 徐师曾诗体明辨 > 《晋短箫铙歌》
## 钦定古今图书集成/理学汇编/文学典/第240卷 > 徐师曾诗体明辨 > 《晋短箫铙歌》

武帝令傅元作《短箫铙歌曲》二十二篇：《一灵之祥》，言
宣帝佐魏有召瑞之征，又能用武以诛孟达也。代朱
鹭，二宣受命，言宣帝御诸葛亮也。代思悲翁；三征辽
东，言宣帝讨灭公孙氏也。代艾如张，四宣辅政，言宣
帝之业也。《代上之回》；五时运多难，言宣帝讨吴，有征
无战也。《代翁离》；《六景龙飞》，言景帝赏顺夷逆也。《代战》
“城南”；《七平玉衡》，言景帝调方国也；代巫山高；八文星
统百揆，言文帝用人有序也；代上陵《九因时运》，言文
帝因时之变也；代将进酒；“十惟庸蜀”，言文帝平蜀也；
代有所思。十一《天序》，言武帝用人各尽其才也；代芳
树十二《大晋承运期》，言武帝应箓受图也；代上邪十
三《金灵运》，言晋乘金运也；代君马黄。十四、“于穆我皇”，
言武帝致祭宗庙也，代雉子斑。十五、“仲春振旅”，言晋
蒐田以时也，代圣人出。十六、夏苗田，言晋蒐田，为苗
除害也，代临高台。十七、“仲秋狝田”，言晋蒐狩以时也，
代远如期。十八、“顺天道”，言仲冬大阅也，代石流。十九、
唐尧，言武帝化光四表也，代务成。二十、“元云”，言武帝
用人各尽其才也，仍汉旧名。《二十一伯益》，言武帝受
命，神爵来集也。《代黄爵行》《二十二言钓竿》，言吕望之
佐也。仍汉旧名。按务成元云：“《黄爵行》《钓竿》四曲，本骑
吹曲，而今拟改于短箫铙歌之中，殆不可晓。”